Atómmassaeining er skilgreind sem 1/12 af massa kolefnis - 12 samsætunnar í hvíld ( e. at rest ) , í grunnástandi ( e. ground state ) og ekki í efnasambandi . Atómmassaeining kallast atomic mass unit á ensku en er einnig kölluð unified atomic mass unit sem mætti þýða sem sameinuð atómmassaeining . Atómmassaeining er táknuð með mu og eining þess táknuð með amu eða u . Einingin dalton er notuð í sama tilgangi og táknuð með Da . Hún er mikið notuð þegar fjallað er um stærð prótína . Einingarnar amu , u og Da eru ekki hluti af metrakerfinu ( SI-einingakerfinu ) en atómmassaeiningin er einmitt notuð til þæginda svo ekki þurfi sífellt að vinna með stórar tölur SI-kerfisins . Um atómmassaeininguna gildir eftirfarandi : \ [ 1 u = 1,660538782 \ cdot 10 ^ { - 27 } kg = 1,660538782 \ cdot 10 ^ { - 24 } g \ ] Þetta þýðir að róteind hefur massann 1,007277 amu , nifteind hefur massann 1,008665 amu og rafeind hefur massann 0,000549 amu . Atómmassaeiningin á sér þónokkra sögu . Fyrstu hugmyndina að atómmassaeiningunni átti enski efnafræðingurinn John Dalton ( 1766 - 1844 ) árið 1803 en hann vildi skilgreina massa vetnisatóms sem 1 amu . Hugmyndin að nota massa ákveðins atóms sem staðal hlaut góðan hljómgrunn meðal annarra vísindamanna en flestir vildu nota þyngra atóm til að minnka skekkju í mælingum . Í kringum 1850 fóru vísindamenn að nota súrefnisatóm sem staðal fyrir atómmassaeininguna . Massi súrefnis var skilgreindur sem 16 og atómmassaeiningin því 1/16 af massa súrefnis . Árið 1929 uppgötvuðu bandarísku efnafræðingarnir William F. Giauque ( 1895 - 1982 ) og Herrick L. Johnston ( 1898 - 1965 ) að náttúrlegt súrefni samanstendur af samsætunum 16 , 17 og 18 . Hófu þá efnafræðingar og eðlisfræðingar að nota sitt hvora skilgreininguna á atómmassaeiningunni . Eðlisfræðingar miðuðu við 1/16 af massa súrefnis - 16 samsætunnar en efnafræðingar héldu áfram að miða við 1/16 af meðalmassa súrefnisfrumeindar , sem var reiknaður út frá öllum samsætum súrefnis . Núverandi skilgreining hefur hins vegar verið við lýði síðan 1961 eftir yfirlýsingu þess efnis frá Alþjóðasamtökum um hreina og hagnýta eðlisfræði ( IUPAP ) og sams konar samtaka í efnafræði ( IUPAC ) . Tengsl milli núverandi skilgreiningar og þeirrar gömlu er eftirfarandi : \ [ 1 u = 1,0003179 amu ( IUPAP ) = 1,000043 amu ( IUPAC ) \ ] Strangt til tekið á atomic mass unit og eining þess amu við um skilgreininguna fyrir 1961 og unified atom mass unit og eining þess u við skilgreininguna eftir 1961 . Einingarnar amu og u eru þó oft báðar notaðar í dag og eiga þá við um núverandi skilgreiningu . Steinunn Kristjánsdóttir er prófessor í fornleifafræði við Sagnfræði - og heimspekideild Háskóla Íslands . Helstu rannsóknasvið hennar eru miðaldafornleifafræði , norræn fornleifafræði , kirkjusaga , klausturfornleifafræði , kynjafornleifafræði , þróun húsagerða og miðlun vísindalegrar þekkingar .